               EURÓPSKA KOMISIA
            V Bruseli2. 6. 2015
            COM(2015) 232 final
            Návrh
            ROZHODNUTIE EURÓPSKEHO PARLAMENTU A RADY
            o uvoľnení prostriedkov z Európskeho fondu na prispôsobenie sa globalizácii (žiadosť z Fínska – EGF/2015/001 FI/Broadcom)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 30. januára 2015 fínske orgány predložili žiadosť EGF/2015/001 FI/Broadcom o finančný príspevok z EGF v dôsledku prepúšťania
                  2
                v spoločnosti Broadcom Communications Finland a u dvoch dodávateľov alebo nadväzujúcich výrobcov vo Fínsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2015/001 FI/Broadcom

                        Členský štát

                        Fínsko

                        Príslušný(-é) región(-y) (úroveň NUTS 2)

                        Všetky regióny Fínska okrem Alandských ostrovov

                        Dátum podania žiadosti

                        30. január 2015

                        Dátum potvrdenia prijatia žiadosti

                        13. február 2015

                        Dátum žiadosti o dodatočné informácie

                        13. február 2015

                        Termín na poskytnutie dodatočných informácií

                        27. marec 2015

                        Termín na dokončenie posúdenia

                        19. jún 2015

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Broadcom Communications Finland

                        Odvetvie (-a) ekonomickej činnosti

                        (divízia NACE Rev. 2)
                           3

                        divízia 46 (veľkoobchod, okrem motorových vozidiel a motocyklov)

                        Počet dcérskych spoločností, dodávateľov a nadväzujúcich výrobcov

                        2

                        Referenčné obdobie (4 mesiace)

                        11. august 2014 – 11. december 2014

                        Počet prepustených pracovníkov alebo prípadov ukončenia činnosti počas referenčného obdobia (a)

                        568

                        Počet prepustených pracovníkov alebo prípadov ukončenia činnosti pred referenčným obdobím alebo po ňom (b)

                        0

                        Celkový počet prepustených pracovníkov (a + b)

                        568

                        Celkový počet prepustených pracovníkov, ktorí sú oprávnení stať sa dotknutými prijímateľmi

                        568

                        Celkový odhadovaný počet dotknutých prijímateľov

                        500

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        2 172 000

                        Rozpočet na vykonávanie EGF
                           4
                         (v EUR)

                        103 000

                        Celkový rozpočet (v EUR)

                        2 275 000

                        Príspevok z EGF (60 %) (v EUR)

                        1 365 000

               POSÚDENIE ŽIADOSTI

               Postup

               4.Fínske orgány podali žiadosť EGF/2015/001 FI/Broadcom 30. januára 2015, t. j. do 12 týždňov odo dňa, keď boli splnené intervenčné kritériá stanovené v článku 4 nariadenia EGF. Komisia potvrdila prijatie žiadosti 13. februára 2015, t. j. do dvoch týždňov od jej predloženia, a v ten istý deň požiadala fínske orgány o dodatočné informácie. Tieto dodatočné informácie boli poskytnuté do 6 týždňov. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 19. júna 2015.

               Oprávnenosť žiadosti

               Príslušné podniky a prijímatelia

               5.Žiadosť sa týka 568 pracovníkov prepustených v spoločnosti Broadcom Communications Finland a dvoch dodávateľov alebo nadväzujúcich výrobcov. Hlavný podnik pôsobil v hospodárskom odvetví zaradenom v rámci klasifikácie NACE Rev. 2 do divízie 46 (veľkoobchod, okrem motorových vozidiel a motocyklov). Prepúšťanie zo strany podnikov postihlo všetky regióny Fínska na úrovni NUTS 2
                  5
                okrem Alandských ostrovov. Najviac postihnutou provinciou je Severná Ostrobotnia (súčasť regiónu FI1A).

                        Podniky a počet prepustených pracovníkov počas referenčného obdobia

                        Broadcom Communications Finland

                        563

                        Nice-Business Solutions Finland

                        4

                        Infocare

                        1

                        Celkový počet podnikov: 3

                        Celkový počet prepustených pracovníkov:

                        568

               Kritériá zásahu

               6.Fínske orgány predložili žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov trvalo od 11. augusta 2014 do 11. decembra 2014.

               8.Počet prepustených pracovníkov počas referenčného obdobia:

               –563 pracovníkov prepustených v Broadcom Communications Finland,

               –5 pracovníkov prepustených u dvoch dodávateľov spoločnosti Broadcom alebo nadväzujúcich výrobcov.

               Stanovenie počtu prepustených pracovníkov a prípadov ukončenia činnosti

               9.Počet prepustených pracovníkov počas referenčného obdobia sa vypočítal takto:

               –u 563 pracovníkov na základe dátumu individuálnej výpovede zo strany zamestnávateľa, ktorou pracovníka prepúšťa alebo s ním ukončuje pracovný pomer,

               –u 5 pracovníkov na základe dátumu ukončenia pracovného pomeru de facto alebo uplynutia lehoty, na ktorú bol uzavretý.

               Oprávnení prijímatelia

               10.Celkový počet oprávnených prijímateľov je preto 568.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               11.Na dôkaz súvislosti medzi prepúšťaním a vážnymi zmenami v štruktúre svetového obchodu v dôsledku globalizácie Fínsko tvrdí, že podľa odhadov poskytovala oblasť vývoja čipových sád (oblasť, v ktorej spoločnosť Broadcom Communications Finland pôsobila) v roku 2015 zamestnanie približne 5 000 ľuďom v Európe. Zatiaľ čo počet pracovníkov v oblasti vývoja produktov sa v tomto odvetví z celosvetového hľadiska zvýšil (najmä v Ázii a v USA), v Európe prudko klesol a do roku 2014 zostalo v tejto oblasti zamestnaných len niekoľko stoviek ľudí.

               12.Vývoj a predaj čipových sád do mobilných telefónov ovláda malý počet spoločností, z ktorých zďaleka najväčšou je spoločnosť Qualcomm (USA) (s podielom na trhu v prvom štvrťroku 2014 približne 66 % podľa prieskumu spoločnosti Strategy Analytics
                  6
               ). Ďalšie v poradí sú spoločnosti MediaTek na Taiwane, Spreadtrum v Číne a Marvell a Intel v USA.

               13.Prepúšťanie v spoločnosti Broadcom súvisí s vývojom udalostí, ktorý ovplyvňuje celý fínsky elektronický priemysel a ktorý vyvrcholil v roku 2011, keď spoločnosť Nokia oznámila hromadné prepúšťanie. Nokia najskôr v roku 2012 prepustila zo svojho závodu v meste Salo 1 000 zamestnancov (EGF/2012/006 FI/Nokia Salo) a potom na konci roka 2012 a na jar 2013 ďalších 3 700 osôb (EGF/2013/001 FI/Nokia). Rozsiahly program pre vývoj výrobkov bol ukončený a počet pracovných miest sa značne znížil.

               14.Po roku 2000 sa počet zamestnancov vo fínskom elektronickom a elektrotechnickom priemysle so sídlom vo Fínsku a v zámorských dcérskych spoločnostiach stabilne zvyšoval, ale od roku 2007 došlo k výraznej zmene spočívajúcej v tom, že zatiaľ čo počet zamestnancov v zahraničí narastal, vo Fínsku začal neustále klesať.

               15.Po roku 2000 počet zamestnancov vo fínskych dcérskych spoločnostiach na všetkých kontinentoch vzrástol, avšak od roku 2004 je jednoznačne najväčším zamestnávateľom v elektronickom a elektrotechnickom priemysle Ázia. Počet pracovníkov v Európe sa naďalej zvyšoval do roku 2008, ale potom začal klesať.

               16.Do dnešného dňa bola divízia 46 klasifikácie NACE Rev. 2 (veľkoobchod, okrem motorových vozidiel a motocyklov) predmetom dvoch žiadostí o príspevok z EGF (druhou bolo EGF/2010/012 NL/Noord Holland ICT), z ktorých obe boli z oblasti informačných a komunikačných technológií a zakladali sa na globalizácii týkajúcej sa obchodu.

               Udalosti, ktoré viedli k prepúšťaniu a ukončeniu činnosti

               17.Udalosťou, ktorá spôsobila prepúšťanie v spoločnosti Broadcom, bolo rozhodnutie o likvidácii jej činnosti v oblasti obchodu s čipmi na prenos signálov v základnom pásme pre mobilné telefóny. Toto rozhodnutie zasiahlo 3 000 ľudí na celom svete, z toho 600 osôb priamo vo Fínsku. Broadcom ukončuje vo Fínsku všetku svoju činnosť. Navrhovanie čipových sád pre mobilné telefóny by malo pokračovať v Spojených štátoch a Ázii, kam ho Broadcom už presúva.

               18.V roku 2005 pôsobili v Európe štyria hlavní výrobcovia čipových sád do mobilných telefónov. Spoločnosti Nokia a Philips navrhovali svoje vlastné čipové sady, spoločnosť Ericsson Mobile Platforms ich navrhovala hlavne pre Sony-Ericsson a firma Infineon ich vyrábala pre výrobcov telefónov komerčne. Nokia navrhovala čipové sady do svojich telefónov od 80. rokov. Spoločnosť realizovala prevažnú časť návrhu, zatiaľ čo samotná výroba sa uskutočňovala najmä v závodoch spoločností Texas Instruments a STMicroelectronics. Nokia sa rozhodla ukončiť interný vývoj čipových sád v roku 2007 a predala svoje vývojové jednotky spoločnosti STMicroelectronics.

               19.V tejto fáze Nokia stále ovládala oblasť navrhovania bezdrôtových modemov a predávala licencie výrobcom čipových sád vrátane STMicroelectronics. Navrhovania modemov sa Nokia vzdala v roku 2010 a v tom istom roku predala túto prevádzku japonskej firme Renesas Mobile Corporation, dcérskej spoločnosti podniku Renesas Electronics. V dôsledku predaja odišlo približne 1 100 dizajnérov výrobkov z firmy Nokia k novému zamestnávateľovi.

               20.V súvislosti s dlhodobou stratovosťou spoločnosti Renesas Electronics bolo v roku 2013 prijaté rozhodnutie zlikvidovať jej činnosť. Na jeseň 2013 Renesas Electronics predala oblasť svojho obchodu s modemami zameriavajúcu sa na technológiu LTE
                  7
                spoločnosti Broadcom a približne 800 ľudí, ktorí boli predtým zamestnancami firmy Renesas, začali pracovať pre Broadcom. Iba o niekoľko mesiacov neskôr samotná spoločnosť Broadcom oznámila, že celá jej obchodná činnosť v oblasti čipov na prenos signálov v základnom pásme pre mobilné telefóny bude zlikvidovaná. V tomto období už však ďalšieho kupcu nebolo možné nájsť.

               Očakávané účinky prepúšťania na miestne, regionálne a celoštátne hospodárstvo a zamestnanosť

               21.Prepúšťanie má výrazne nepriaznivý vplyv hlavne na regionálne hospodárstvo v Severnej Ostrobotnii (časť regiónu FI1A na úrovni NUTS 2), kde došlo k prepusteniu 424 z 568 pracovníkov. V tomto regióne je miera nezamestnanosti stále o niekoľko percent vyššia ako národný priemer. V auguste 2014, keď celoštátna miera nezamestnanosti bola 12,2 %, v Severnej Ostrobotnii to bolo 14,1 % a v najpostihnutejšom meste, Oulu, 16,1 %.

               22.V súčasnosti je v sektore informačných a komunikačných technológií v Severnej Ostrobotnii asi 1 250 jednotiek aktivity, pričom väčšina z nich sa nachádza v Oulu. Sektor už roky zápasí s dôsledkami medzinárodnej hospodárskej recesie, ale ešte konkrétnejšie bol postihnutý významnými štrukturálnymi zmenami, v rámci ktorých vedúce spoločnosti preskúmali svoje stratégie, presunuli svoje činnosti do iných oblastí trhu a ako reakciu na zvyšujúcu sa konkurenciu racionalizovali svoju výrobu. Odvetvie informačných a komunikačných technológií je v subregióne Oulu už dlhé roky hlavnou oporou hospodárstva. Relatívny podiel pracovných miest celého informačného sektora je v tomto subregióne približne 12 %, čo je v rámci Fínska porovnateľné iba s regiónom hlavného mesta Helsinky.

               23.Ťažkosti, s ktorými sa odvetvie stretáva, a nové politiky spoločností viedli v súkromnom sektore k početným prepusteniam. Zatiaľ čo spoločnosti v odvetví informačných a komunikačných technológií zamestnávali v regióne v roku 2008 takmer 13 000 ľudí, tento počet do roku 2012 klesol približne na 10 500. Odvtedy došlo k ďalšiemu prepúšťaniu a v súčasnosti sa počet zamestnancov odhaduje na menej ako 10 000. Spoločnosti prechádzajú z výroby produktov na výrobu obsahov a z prevádzky na globálnej úrovni na prevádzku v menších jednotkách. Okrem podnikov je významným zamestnávateľom odborníkov v oblasti informačných a komunikačných technológií aj verejný sektor. Z úsporných dôvodov už však verejný sektor neponúka toľko pracovných miest ako predtým a tento vývoj bude pokračovať aj v budúcnosti.

               24.Pre subregión Oulu je špecifické, že približne 2 z 3 nezamestnaných osôb sú odborníci s vysokou úrovňou vzdelania a dostatočnými pracovnými skúsenosťami. Subregión Oulu je už dlhý čas významným centrom sektora informačných a komunikačných technológií pre výskum a vývoj produktov, ktoré zamestnáva odborníkov v rôznych oblastiach inžinierstva a spracovania dát.

               25.Vekový priemer v tomto sektore je veľmi nízky. Polovica súčasných uchádzačov o zamestnanie je mladších ako 40 rokov. Problém nájsť si novú prácu majú najmä starší pracovníci a dlhodobá nezamestnanosť sa zvyšuje. Z celkového počtu nezamestnaných v odvetví informačných a komunikačných technológií v Severnej Ostrobotnii bola približne polovica (450 nezamestnaných osôb) nezamestnaná viac ako rok; takmer 300 z týchto uchádzačov o zamestnanie má vzdelanie na vysokej úrovni.

               26.Prepúšťanie v spoločnosti Broadcom výrazne zvyšuje percento nezamestnanosti v Oulu. Zvýši sa ním najmä počet nezamestnaných skúsených odborníkov. V subregióne Oulu sú aktívne rozvíjané nové odvetvia s potenciálom rastu a treba zabezpečiť, aby do nich boli nezamestnaní odborníci z oblasti informačných a komunikačných technológií začlenení. Mnohí z nich majú bohaté skúsenosti v oblasti navrhovania a vývoja produktov, z ktorých je možné v budúcnosti čerpať, či už v oblasti informačných a komunikačných technológií alebo v odvetviach, ktoré tieto technológie využívajú.

               Dotknutí prijímatelia a navrhované opatrenia

               Dotknutí prijímatelia

               27.Počet dotknutých pracovníkov, ktorých účasť na opatreniach sa očakáva, sa odhaduje na 500. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        442

                        (88,4 %)

                        ženy:

                        58

                        (11,6 %)

                        Štátna príslušnosť:

                        občania EÚ:

                        487

                        (97,4 %)

                        pracovníci, ktorí nie sú občanmi EÚ:

                        13

                        (2,6 %)

                        Veková skupina:

                        15 – 24 rokov:

                        1

                        (0,2 %)

                        25 – 29 rokov:

                        19

                        (3,8 %)

                        30 – 54 rokov:

                        470

                        (94,0 %)

                        55 – 64 rokov:

                        10

                        (2,0 %)

                        viac ako 64 rokov:

                        0

                        (0,0 %)

               28.Počet dotknutých prijímateľov, ktorých účasť na opatreniach sa očakáva, sa odhaduje na 500.

               Oprávnenosť navrhovaných opatrení

               29.Fínsko plánuje v súvislosti s prepustenými pracovníkmi, na ktorých sa vzťahuje táto žiadosť, tri typy opatrení: i) pomoc pri prechode do nového zamestnania, ii) pomoc pri začatí vlastného podnikania a iii) poskytovanie odbornej prípravy alebo vzdelania. Všetky ďalej uvedené opatrenia tvoria spoločne koordinovaný balík personalizovaných služieb, ktoré sú zamerané na opätovné začlenenie prepustených pracovníkov do zamestnania:

               30.Odborné vedenie (coaching) a ďalšie prípravné opatrenia: Nezamestnaným pracovníkom sa môže poskytnúť pomoc formou techník pri hľadaní zamestnania, poradenstva a usmernení, návštev veľtrhov práce, či formou pomoci pri príprave žiadostí o zamestnanie a životopisov. Táto služba sa poskytne skupinám rôznych veľkostí. V závislosti od skupiny bude odborná príprava trvať 5 až 20 dní. Skupinám sa bude takisto poskytovať podrobné profesijné poradenstvo zamerané na spoluprácu a pracovnú prax. Toto odborné vedenie môže trvať až 40 dní. Pre jednotlivcov alebo skupiny je možné zabezpečiť profesionálnych poradcov v oblasti zamestnania, ktorí môžu fungovať ako „sparring partneri“ pri hľadaní zamestnania a ako mentori zamestnávateľov aj zamestnancov počas úvodného obdobia v novom zamestnaní. Každému uchádzačovi o zamestnanie sa môže poskytnúť 50 hodín odborného vedenia ročne.

               31.Pracovníci môžu takisto využívať celú škálu odborných posudkov. V tých sa napríklad môžu hodnotiť pracovné schopnosti jednotlivca vrátane zdravotných aspektov, kompetencie a zručností potrebných na výkon povolania alebo podnikateľské schopnosti a pracovníkov potenciál.

               32.Služby zamestnanosti a podnikateľské služby v stredisku pre zamestnanie: Prepusteným pracovníkom sú k dispozícii individuálne určené strediská pre zamestnanie, ktoré sa o nich počas fázy realizácie starajú. Cieľom stredísk pre zamestnanie je radiť dotknutým pracovníkom od začiatku tak, že im poskytnú oveľa osobnejšie a dôkladnejšie služby ako tie, ktoré by bol bežne schopný poskytnúť verejný úrad práce. Ak sa cieľovej skupine nepodarí nájsť si nové zamestnanie v primeranej lehote, bude pre ňu vymenovaný mentor, ktorý má znalosti v oblasti informačných a komunikačných technológií. Mentor bude vedieť pomôcť pracovníkom buď osobitnými technikami pri hľadaní zamestnania, alebo ich pripraví na založenie vlastného podniku.

               33.Odborná príprava a rekvalifikácia: Cieľom opatrení v oblasti odbornej prípravy je získanie základnej alebo odbornej kvalifikácie v odvetví s vysokou mierou zamestnanosti alebo posilnenie existujúcich kompetencií formou ďalšieho vzdelávania (kontinuálneho alebo vysokoškolského). Môžu tiež poskytnúť usmernenie/odbornú prípravu v oblasti pracovného trhu pre osoby, ktoré nemajú do budúcnosti žiadny kariérny plán. Odborná príprava je prispôsobená cieľovej skupine a kurzy sa môžu zameriavať napríklad na zvyšovanie kompetencií v sektore informačných a komunikačných technológií, na riadenie projektov, riadenie kvality, finančné hospodárenie a rozvoj podnikateľských zručností. Rozsiahla odborná príprava v oblasti rozvoja spoločností (tzv. odborná príprava KEKO) môže jednotlivca pripraviť na riadenie projektu rozvoja určitej spoločnosti.

               34.Finančný stimul (dotácie na plat) môže byť vyplatený poskytovateľmi služieb ako súčasť platu v rámci každého pracovnoprávneho vzťahu, do ktorého pracovník, ktorému je pomoc určená, vstúpil. Od roku 2015 budú dotácie na plat tvoriť 30 až 50 % príslušných mzdových nákladov, v závislosti od toho, ako dlho bola osoba, ktorá má byť prijatá do zamestnania na základe dotácií, nezamestnaná. Trvanie obdobia poskytovania dotácií sa určí na základe individuálnych potrieb príslušnej osoby (napr. jej kompetencie na získanie nového zamestnania).

               35.Podpora podnikania a služby pre nových podnikateľov: Opatrenia týkajúce sa podpory podnikania sa vykonávajú prostredníctvom odbornej prípravy podobnej tej, akú poskytujú podnikateľské inkubátory, a podnikateľskej prípravy zameranej na politiku trhu práce. Okrem toho sa novým podnikateľom ponúkne poradenstvo, konzultácie a podpora. Vytváranie nových podnikov sa bude podporovať prostredníctvom subregionálnych sietí obchodných služieb a prostredníctvom plánovania v oblasti obchodných zákazníkov vykonávaného spoločnosťou MEE Corporation. Za použitia koncepcie podnikateľského inkubátora sa bude realizovať diverzifikovaná odborná príprava v oblasti trhu práce a výcviková organizácia bude viesť cvičenia v tímovej práci.

               36.Grant na rozbehnutie podnikateľskej činnosti: Grant na rozbehnutie podnikateľskej činnosti zabezpečí pre začínajúceho podnikateľa príjem počas obdobia, ktoré je odhadované ako potrebné na založenie a rozbehnutie podnikania na plný úväzok, a to maximálne počas obdobia 18 mesiacov. Grant pozostáva z dvoch častí, zo základného príspevku a príplatku. V roku 2014 dosahoval základný príspevok výšku 32,66 EUR na deň. Príplatok môže dosiahnuť maximálne hodnotu 60 % základného príspevku. Priemerný grant na rozbehnutie podnikateľskej činnosti sa odhaduje na 6 000 EUR, ale suma bude stanovená pre každého príjemcu jednotlivo.

               37.Príspevky na náklady na cestu, nocľah a sťahovanie: Uchádzačovi o zamestnanie sa môže poskytnúť príspevok na náklady na cestu a ubytovanie, ktoré vznikli v súvislosti s hľadaním zamestnania, alebo na náklady na cestu a ubytovanie vyplývajúce z účasti na odbornej príprave zameranej na podporu zamestnanosti a náhrada výdavkov na sťahovanie pri prijatí do zamestnania mimo jeho oblasti dochádzky. Tieto príspevky by mali motivovať prijímateľov k tomu, aby si hľadali prácu v rámci širšej zemepisnej oblasti.

               38.Prieskum podnikov a návštevy: Cieľom projektu je vybudovať väčšie povedomie o odvetví informačných a komunikačných technológií, a to vypracovaním prognóz týkajúcich sa tohto odvetvia v danom regióne prostredníctvom prieskumov spoločností a návštev. Prognózy sa použijú na plánovanie služieb prispôsobených na mieru cieľovej skupine a na zlepšenie zručností pri obstarávaní služieb, ktoré podporujú jej zamestnanosť. Prognózy súvisiace s odvetvím informačných a komunikačných technológií tiež poskytnú tipy tým uchádzačom o zamestnanie, ktorí uvažujú o založení vlastného podniku. Toto úsilie nadväzuje na prácu vykonanú v predošlom prípade využívania prostriedkov z EGF (EGF/2013/001 FI/Nokia), počas ktorej boli vypracované správy a štatistiky na základe telefonických rozhovorov s podnikmi.

               39.Uvedené činnosti predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto činnosti nenahrádzajú pasívne opatrenia sociálnej ochrany.

               40.Fínske orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančný príspevok z EGF nenahrádza žiadne z týchto opatrení.

               Odhadovaný rozpočet

               41.Odhadované celkové náklady sú 2 275 000 EUR, z čoho 2 172 000 EUR tvoria výdavky na personalizované služby a 103 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               42.Celková výška finančného príspevku požadovaného z EGF je 1 365 000 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Odborné vedenie (coaching) a ostatné prípravné opatrenia

                        222

                        400

                        88 800

                        Služby zamestnanosti a podnikateľské služby v stredisku pre zamestnanie

                        500

                        600

                        300 000

                        Odborná príprava a rekvalifikácia

                        145

                        5 000

                        725 000

                        Podpora podnikania a služby pre nových podnikateľov

                        13

                        5 000

                        65 000

                        Grant na rozbehnutie podnikateľskej činnosti

                        19

                        6 000

                        114 000

                        Prieskum podnikov a návštevy

                        424

                        1 179
                           8

                        500 000

                        Medzisúčet (a):

                        Percentuálny podiel balíka personalizovaných služieb

                        –

                        1 792 800

                        (82,54 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Dotácie na plat

                        62

                        6 000

                        372 000

                        Príspevky na náklady na cestu, nocľah a sťahovanie

                        48

                        150

                        7 200

                        Medzisúčet (b):

                        Percentuálny podiel balíka personalizovaných služieb

                        –

                        379 200

                        (17,46 %)

                        Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        8 000

                        2. Riadenie

                        –

                        70 000

                        3. Informovanie a propagácia

                        –

                        20 000

                        4. Kontrola a podávanie správ

                        –

                        5 000

                        Medzisúčet (c):

                        Percentuálny podiel celkových nákladov:

                        –

                        103 000

                        (4,53 %)

                        Celkové náklady (a + b + c):

                        –

                        2 275 000

                        Príspevok z EGF (60 % celkových nákladov)

                        –

                        1 365 000

               43.Náklady na opatrenia určené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Fínske orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou.

               44.Fínske orgány potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               45.Fínske orgány začali poskytovať personalizované služby dotknutým prijímateľom 11. augusta 2014. Výdavky na opatrenia uvedené v bodoch 29 až 39 sú preto oprávnené na získanie finančného príspevku z EGF od 11. augusta 2014 do 30. januára 2017, okrem výdavkov na vysokoškolské vzdelanie (ak je poskytované), ktoré budú oprávnené od 11. augusta 2014 do 30. júla 2017.

               46.Fínskym orgánom začali vznikať administratívne výdavky na vykonávanie EGF 11. augusta 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 11. augusta 2014 do 30. júla 2017.

               Doplnkovosť s opatreniami financovanými z vnútroštátnych prostriedkov alebo prostriedkov Únie

               47.Zdroje vnútroštátneho predbežného financovania alebo spolufinancovania budú pochádzať hlavne z rozpočtového riadka na verejné služby zamestnanosti administratívnej pobočky ministerstva práce a hospodárstva. Niektoré služby budú tiež spolufinancované z prevádzkových výdavkov stredísk pre hospodársky rozvoj, dopravu a životné prostredie (centrá ELY) a úradov pre zamestnanosť a hospodársky rozvoj. Technické podporné úlohy budú financované z prevádzkových výdavkov ministerstva práce a hospodárstva a stredísk pre hospodársky rozvoj, dopravu a životné prostredie. Fínske orgány vyvinú snahu o zabezpečenie vnútroštátneho predbežného financovania všetkých opatrení a úloh, čo umožní, aby sa činnosti podporované z EGF začali vykonávať čo najrýchlejšie a najefektívnejšie.

               48.Fínsko v súčasnosti pripravuje žiadosť o prostriedky z EGF v súvislosti s následným prepúšťaním v spoločnosti Microsoft. Podobne ako zamestnanci prepustení zo spoločnosti Broadcom, osoby prepustené z Microsoftu boli predtým zamestnancami spoločnosti Nokia a pracovali v tých istých lokalitách: Oulu, Tampere, Salo a v regióne hlavného mesta Helsinky. Vyvinie sa úsilie na využitie synergií medzi týmito dvoma projektami.

               49.Projekt EGF týkajúci sa spoločnosti Broadcom bude takisto spolupracovať s programom pracovnej mobility v Európe na roky 2014 – 2020, ktorý je vnútroštátnym projektom siete EURES zameraným na rozvoj služieb. Tento projekt sa začne na začiatku roku 2015 s pomocou finančných prostriedkov z ESF a bude koordinovaný strediskom pre hospodársky rozvoj, dopravu a životné prostredie v Severnej Karélii.

               50.V rámci nového programového obdobia ESF sa pripravuje vnútroštátny balík opatrení s názvom „Modely medzi spoločnosťami, ktoré prijímajú zamestnancov, a spoločnosťami, ktoré ich prepúšťajú“. Cieľom tohto súboru opatrení je doplniť a rozvíjať činnosti týkajúce sa vnútroštátnych štrukturálnych zmien a bezpečnosti v čase zmeny. Účelom je dosiahnuť spoločný vývoj produktov, určiť osvedčené a nefungujúce postupy, zlepšiť komunikáciu a podchytiť dobré výsledky projektov.

               51.Fínsko potvrdilo, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               52.Fínsko uviedlo, že koordinovaný balík personalizovaných služieb bol vypracovaný po konzultáciách so zástupcami dotknutých prijímateľov a sociálnymi a regionálnymi partnermi. Dňa 1. októbra 2014 sa konalo rokovanie s cieľom naplánovať opatrenia, ktoré sa majú začleniť do regionálnych projektov EGF. Zúčastnili sa na ňom zástupcovia dotknutých prijímateľov, ako aj prepúšťajúcej spoločnosti spolu s mnohými inými zainteresovanými stranami. Počas rokovania sa vytvorili návrhy na projekty EGF pre región Oulu a tieto boli zahrnuté do žiadosti.

               53.Ministerstvo pre zamestnanosť a hospodárstvo zvolalo širokú skupinu zainteresovaných strán, ktorá sa zaoberá prepúšťaním v spoločnosti Broadcom a ktorá sa podieľala na príprave žiadosti o podporu z EGF. Táto pracovná skupina zahŕňa zástupcov príslušných stredísk pre hospodársky rozvoj, dopravu a životné prostredie, ktoré sú zodpovedné za regionálne vykonávanie a úlohy ústredných orgánov štátnej správy týkajúce sa rozvoja projektu, ako aj sociálnych partnerov, zástupcov spoločnosti Broadcom a iné zainteresované strany.

               54.Zákaznícke stredisko správy zamestnanosti a hospodárskeho rozvoja a strediská pre hospodársky rozvoj, dopravu a životné prostredie spolupracujú s ostatnými zainteresovanými stranami. Táto spolupráca je zameraná na podporu vykonávania, plánovania a rozvoja verejnej zamestnanosti a podnikateľských služieb. Na tento účel spolupracuje poradná rada služieb zamestnanosti a podnikania s úradom pre zamestnanosť a hospodársky rozvoj.

               Systémy riadenia a kontroly

               55.Žiadosť obsahuje opis systému riadenia a kontroly, ktorý špecifikuje povinnosti zainteresovaných subjektov. Fínsko informovalo Komisiu, že finančný príspevok bude spravovať ministerstvo práce a hospodárstva, ktoré spravuje aj finančné prostriedky z ESF. Rovnaké ministerstvo vystupuje ako certifikačný orgán. Medzi oddeleniami zodpovednými za tieto dve funkcie platí prísne oddelenie povinností a vzťahov pri podávaní správ. Riadiacimi funkciami bol v prípade EGF poverený odbor pre zamestnanosť a podnikanie a v prípade ESF odbor pre regióny. Certifikačné funkcie vykonáva pre oba fondy oddelenie pre ľudské zdroje a správu. Ministerstvo vypracovalo príručku, v ktorej sú podrobne stanovené postupy, ktoré treba dodržiavať.

               56.Pokiaľ ide o audit, zodpovedným orgánom je nezávislé oddelenie pre vnútorný audit, ktoré priamo podlieha stálemu tajomníkovi toho istého ministerstva. Medzi funkcie riadiaceho a certifikačného orgánu patria aj činnosti súvisiace s monitorovaním a auditom.

               Záväzky poskytnuté zo strany príslušného členského štátu

               57.Fínske orgány poskytli všetky potrebné uistenia, že:

               –sa v prístupe k navrhovaným opatreniam a ich vykonávaniu budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Broadcom Communications Finland, ktorá po prepúšťaní pokračuje v činnosti, si splnila svoje právne záväzky, ktoré sa vzťahujú na prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhované opatrenia budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               58.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky
                  2014 – 2020
                  9
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               59.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje uvoľniť z EGF prostriedky vo výške 1 365 000 EUR, čo predstavuje 60 % celkových nákladov na navrhované opatrenia.

               60.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  10
               , prijmú navrhované rozhodnutie o uvoľnení prostriedkov z EGF spoločne Európsky parlament a Rada.

               Súvisiace akty

               61.Súčasne s predložením tohto návrhu rozhodnutia o uvoľnení prostriedkov z EGF Komisia predloží Európskemu parlamentu a Rade návrh na presun sumy vo výške 1 365 000 EUR do príslušného rozpočtového riadku.

               62.Zároveň s prijatím tohto návrhu rozhodnutia o uvoľnení prostriedkov z EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o uvoľnení prostriedkov z EGF.

               Návrh

               ROZHODNUTIE EURÓPSKEHO PARLAMENTU A RADY

               o uvoľnení prostriedkov z Európskeho fondu na prispôsobenie sa globalizácii
                  (žiadosť z Fínska – EGF/2015/001 FI/Broadcom)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  11
               , a najmä na jeho článok 15 ods. 4,

               so zreteľom na postup stanovený v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  12
               ,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť, z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní na trh práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  13
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Dňa 30. januára 2015 Fínsko predložilo žiadosť EGF/2015/001 FI/Broadcom o uvoľnenie finančných prostriedkov z EGF v súvislosti s prepúšťaním v spoločnosti Broadcom Communications Finland a u dvoch dodávateľov alebo nadväzujúcich výrobcov vo Fínsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 tohto nariadenia.

               (4)Preto by sa v súvislosti so žiadosťou predloženou Fínskom mali z EGF uvoľniť finančné prostriedky s cieľom poskytnúť finančný príspevok vo výške 1 365 000 EUR.

               (5)S cieľom skrátiť čas potrebný na uvoľnenie prostriedkov z EGF na minimum, by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2015 sa z EGF uvoľnia finančné prostriedky s cieľom poskytnúť sumu 1 365 000 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  14*.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).

                     (4)
                  V súlade s článkom 7 ods. 4 nariadenia (EÚ) č. 1309/2013.

                     (5)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (6)
                  https://www.strategyanalytics.com/default.aspx?mod=pressreleaseviewer&a0=5482.

                     (7)
                  LTE, skratka pre Long-Term Evolution, je štandardná technológia na vysokorýchlostný bezdrôtový prenos údajov pre mobilné telefóny a dátové terminály.

                     (8)
                  Zaokrúhlené číslo.

                     (9)
                  Ú. v. EÚ L 347, 20.12.2013, s. 884.

                     (10)
                  Ú. v. EÚ C 373, 20.12.2013, s. 1.

                     (11)
                  Ú. v. EÚ L 347, 20.12.2013, s. 855.

                     (12)
                  Ú. v. EÚ C 373, 20.12.2013, s. 1.

                     (13)
                  Nariadenie Rady (EÚ, EURATOM) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (14)
                   Date to be inserted by the Parliament before the publication in OJ.


Dôležité právne oznámenie

|

52008PC0226

Návrh rozhodnutie Rady ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú bavlnu LLCotton25 (ACS-GHØØ1-3), sú z nej zložené alebo vyrobené  /* KOM/2008/0226 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 30.4.2008KOM(2008) 226 v konečnom zneníNávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú bavlnu LLCotton25 (ACS-GHØØ1-3), sú z nej zložené alebo vyrobené(Iba nemecký text je autentický)(predložená Komisiou)DÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú bavlnu LLCotton25, sú z nej zložené alebo vyrobené, v súvislosti s ktorými 3. marca 2005 spoločnosť Bayer CropScience AG predložila príslušným orgánom Holandska žiadosť o umiestnenie na trh podľa nariadenia (ES) č. 1829/2003 o geneticky modifikovaných potravinách a krmivách.Pripojený návrh sa vzťahuje aj na umiestnenie iných produktov, ktoré obsahujú bavlnu LLCotton25, na trh na účely rovnakého použitia ako akákoľvek iná bavlna s výnimkou kultivácie.Európsky úrad pre bezpečnosť potravín vydal 16. apríla 2007 priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré obsahujú bavlnu LLCotton25, sú z nej zložené alebo vyrobené, opísaných v uvedenej žiadosti, pravdepodobne nebude mať nepriaznivý vplyv na ľudské zdravie, zdravie zvierat, ani na životné prostredie.Na základe týchto skutočností bol 12. februára 2008 Stálemu výboru pre potravinový reťazec a zdravie zvierat predložený na hlasovanie návrh rozhodnutia Komisie, ktorým sa povoľuje umiestnenie produktov, ktoré obsahujú geneticky modifikovanú bavlnu LLCotton25, sú z nej zložené alebo vyrobené, na trh Spoločenstva. Výbor nevydal žiadne stanovisko: štrnásť členských štátov (168 hlasov) sa vyslovilo za prijatie, deväť členských štátov (109 hlasov) hlasovalo proti a jeden členský štát (3 hlasy) nebol zastúpený.V dôsledku toho sa podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/486/ES upraveného rozhodnutím Rady 2006/512/ES od Komisie vyžaduje, aby Rade predložila návrh týkajúci sa opatrení, ktoré sa majú prijať (pričom Rada má tri mesiace na to, aby rozhodla kvalifikovanou väčšinou), a aby informovala Parlament.NávrhROZHODNUTIE RADYktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú bavlnu LLCotton25 (ACS-GHØØ1-3), sú z nej zložené alebo vyrobené(Iba nemecký text je autentický) (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Komisie,keďže:(1) Dňa 3. marca 2005 predložila spoločnosť Bayer CropScience AG v súlade s článkami 5 a 17 nariadenia (ES) č. 1829/2003 príslušným orgánom Holandska žiadosť o umiestnenie potravín, zložiek potravín a krmív, ktoré obsahujú bavlnu LLCotton25, sú z nej zložené alebo vyrobené, na trh (ďalej len „žiadosť“).(2) Žiadosť sa vzťahuje aj na umiestnenie iných produktov, ktoré obsahujú bavlnu LLCotton25 alebo sú z nej zložené, na trh na účely rovnakého použitia ako akákoľvek iná bavlna s výnimkou kultivácie. Preto v súlade s ustanovením článku 5 ods. 5 a článku 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery z posúdenia rizika vykonaného v súlade so zásadami stanovenými v prílohe II k smernici 2001/18/ES.(3) Dňa 16. apríla 2007 vydal Európsky úrad pre bezpečnosť potravín (ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré sú obsahujú bavlnu LLCotton25, sú z nej zložené alebo vyrobené, opísaných v uvedenej žiadosti (ďalej len „produkty“), pravdepodobne nebude mať v súvislosti s ich plánovaným použitím nepriaznivý vplyv na ľudské zdravie, zdravie zvierat, ani na životné prostredie[3]. EFSA vo svojom stanovisku zvážil všetky špecifické otázky a problémy, ktoré nastolili členské štáty v rámci konzultácií s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.(4) EFSA predovšetkým dospel k záveru, že z komparatívnej kompozičnej analýzy a agronomických analýz vyplýva, že bavlna LLCotton25 je v podstate rovnocenná s jej geneticky nemodifikovaným náprotivkom a v dôsledku toho nie sú potrebné ďalšie štúdie o bezpečnosti vykonané v súvislosti s laboratórnymi zvieratami (napr. 90 dňová štúdia toxicity u potkanov).(5) EFSA dospel vo svojom stanovisku k záveru, že plán monitorovania životného prostredia, ktorého súčasťou je všeobecný plán pozorovania predložený žiadateľom, je v súlade s plánovaným použitím uvedených produktov. V dôsledku fyzických vlastností bavlníkových semien a metód prevozu však EFSA odporučil, aby sa v rámci všeobecného pozorovania zaviedli osobitné opatrenia na aktívne monitorovanie výskytu voľne rastúceho bavlníka v oblastiach pravdepodobného šírenia tohto semena.(6) Plán monitorovania, ktorý žiadateľ predložil, bol upravený v súlade týmto odporúčaním EFSA.(7) Vzhľadom na tieto skutočnosti by sa pre tieto produkty malo udeliť povolenie.(8) Podľa nariadenia Komisie (ES) č. 65/2004 zo14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.(9) Podľa stanoviska EFSA sa zdá, že pre potraviny, zložky potravín a krmivo, ktoré obsahujú bavlnu LLCotton25, sú z nej zložené alebo vyrobené, sú potrebné len požiadavky špecifického označovania ustanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu tohto povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo obsahujúce GMO alebo z nich zložené, pre ktoré sa povolenie žiada, jasne uvedené, že tieto produkty sa nesmú používať na kultiváciu.(10) Podobne, na základe stanoviska EFSA požiadavky špecifických podmienok alebo obmedzení vzťahujúcich sa na uvádzanie týchto produktov na trh a/alebo špecifické podmienky alebo obmedzenia vzťahujúce sa na ich používanie a zaobchádzanie s nimi vrátane požiadaviek monitorovania po ich uvedení na trh alebo osobitných podmienok ochrany špecifických ekosystémov/životného prostredia a/alebo geografických oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č.1829/2003 nie sú opodstatnené.(11) Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do registra Spoločenstva pre geneticky modifikované potraviny a krmivá.(12) Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[5], sa ustanovujú požiadavky na označovanie produktov, ktoré obsahujú GMO alebo sú z nich zložené.(13) Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Cartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[6].(14) Stály výbor pre potravinový reťazec a zdravie zvierat neposkytol stanovisko v rámci časovej lehoty, ktorú stanovil jeho predseda, a preto musí Rada prijať opatrenia ustanovené v tomto rozhodnutí,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej bavlne ( Gossypium hirsutum ) LLCotton25, vymedzenej v písm. b) prílohy k tomuto rozhodnutiu, sa v súlade s nariadením (ES) č. 65/2004 prideľuje jednoznačný identifikátor ACS-GHØØ1-3.Článok 2 PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú bavlnu ACS-GHØØ1-3, sú z nej zložené alebo vyrobené;b) krmivo, ktoré obsahuje bavlnu ACS-GHØØ1-3, je z nej zložené alebo vyrobené;c) produkty iné ako potraviny a krmivo, ktoré obsahujú bavlnu ACS-GHØØ1-3 alebo sú z nej zložené a sú určené na rovnaké použitie ako akákoľvek iná bavlna s výnimkou kultivácie.Článok 3 Označenie1. Na účely požiadaviek označovania stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „bavlna“.2. Na označení produktov obsahujúcich bavlnu ACS-GHØØ1-3 alebo z nej zložených a v dokumentoch sprevádzajúcich tieto produkty uvedené v článku 2 písm. b) a c), je uvedené „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a implementáciu plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o uplatňovaní a výsledkoch činností stanovených v pláne týchto monitorovacích činností.Článok 5 Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do registra Spoločenstva pre geneticky modifikované potraviny a krmivá.Článok 6 Držiteľ povoleniaDržiteľom povolenia je spoločnosť Bayer Cropscience AG.Článok 7 PlatnosťToto rozhodnutie sa uplatňuje počas 10 rokov od dátumu jeho oznámenia.Článok 8 AdresátToto rozhodnutie je určené spoločnosti Bayer CropScience AG, Alfred-Nobel-Strasse 50, D - 40789 Monheim am Rhein - Nemecko.V BruseliZa RadupredsedaPRÍLOHAa) Žiadateľ a držiteľ povolenia:Názov: Bayer CropScience AGAdresa: Alfred-Nobel-Strasse 50, D - 40789 Monheim am Rhein - Nemeckob) Označenie a špecifikácia produktov:1) Potraviny a zložky potravín, ktoré obsahujú bavlnu ACS-GHØØ1-3, sú z nej zložené alebo vyrobené;2) Krmivo, ktoré obsahuje bavlnu ACS-GHØØ1-3, je z nej zložené alebo vyrobené;3) Produkty iné ako potraviny a krmivo, ktoré obsahujú bavlnu ACS-GHØØ1-3 alebo sú z nej zložené a sú určené na rovnaké použitie ako akákoľvek iná bavlna, s výnimkou kultivácie.V geneticky modifikovanej bavlne ACS-GHØØ1-3, ako je opísané v žiadosti, sa prejavuje proteín PAT, vďaka ktorému je tolerantná voči herbicídu na báze glufozinátu amónneho.c) Označenie:1) Na účely osobitných požiadaviek označovania stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „bavlna“.2) Na označení produktov obsahujúcich bavlnu ACS-GHØØ1-3 alebo z nej zložených a v dokumentoch sprevádzajúcich tieto produkty uvedené v článku 2 písm. b) a c) tohto rozhodnutia je uvedené „neurčené na kultiváciu“.d) Metóda detekcie:-  Metóda PCR v reálnom čase špecifická pre jednotlivé prípady na kvantifikáciu bavlny ACS-GHØØ1-3-  Schválená pre osivá referenčným laboratóriom Spoločenstva zriadeným v zmysle nariadenia (ES) č. 1829/2003 a uverejnená na internetovej stránke http://gmo-crl.jrc.it/statusofdoss.htm-  Referenčný materiál: AOCS 0306-A a AOCS 0306-E dostupný prostredníctvom spoločnosti American Oil Chemists Society (AOCS) na internetovej stránke http://www.aocs.org/tech/crm/bayer_cotton.cfme) Jednoznačný identifikátor:ACS-GHØØ1-3f) Informácie požadované v zmysle prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre biologickú bezpečnosť (Biosafety Clearing House), záznam ID: pozri [ vyplní sa pri oznámení ]g) Podmienky alebo obmedzenia týkajúce sa umiestnenia týchto výrobkov na trh, ich používania alebo zaobchádzania s nimi:Nevyžadujú sa.h) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich umiestnení na trhNevyžadujú sa.Poznámka: Je možné, že odkazy na príslušné dokumenty bude potrebné priebežne upravovať. Tieto úpravy budú verejnosti sprístupnené formou aktualizácie registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1. Nariadenie zmenené a doplnené nariadením Komisie (ES) č. 1981/2006 (Ú. v. EÚ L 368, 23.12.2006, s. 99).[2] Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).[3] http://www.efsa.europa.eu/EFSA/efsa_locale-1178620753816_1178620785856.htm[4] Ú. v. EÚ L 10, 16.1.2004, s. 5.[5] Ú. v. EÚ L 268, 18.10.2003, s. 24.[6] Ú. v. EÚ L 287, 5.11.2003, s. 1.


|

52010XX1123(01)

Návrh – Rozhodnutie Asociačnej rady č. …/… zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, z …, pokiaľ ide o ustanovenia o koordinácii systémov sociálneho zabezpečenia uvedené v Euro-stredomorskej dohode

Úradný vestník L 306 , 23/11/2010 S. 2 - 7

		NávrhRozhodnutie Asociačnej rady č. …/…zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej,z …,pokiaľ ide o ustanovenia o koordinácii systémov sociálneho zabezpečenia uvedené v Euro-stredomorskej dohodeASOCIAČNÁ RADA,so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej [1], a najmä na jej článok 67,keďže:(1) V článkoch 65 až 68 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (ďalej len "dohoda") sa ustanovuje koordinácia systémov sociálneho zabezpečenia Maroka a členských štátov. V článku 65 sa ustanovujú zásady takejto koordinácie.(2) V článku 67 dohody sa ustanovuje, že asociačná rada prijme rozhodnutie implementujúce zásady ustanovené v článku 65 pred koncom prvého roku po nadobudnutí platnosti dohody.(3) V cieli 29 tretej zarážke akčného plánu EÚ a Maroka, ktorý asociačná rada prijala 27. júla 2005 v rámci európskej susedskej politiky, sa vyžaduje prijatie rozhodnutia o vykonávaní článku 65 dohody.(4) V súvislosti s uplatňovaním zásady nediskriminácie toto rozhodnutie by nemalo ustanovovať vznik žiadneho dodatočného nároku, ktorý by vyplýval z určitých skutočností a udalostí, ktoré existujú, resp. ku ktorým došlo na území druhej zmluvnej strany, pokiaľ sa takéto skutočnosti alebo udalosti nezohľadňujú podľa právnych predpisov prvej zmluvnej strany, okrem práva na prenos určitých dávok.(5) Pri uplatňovaní tohto rozhodnutia by mali mať marockí pracovníci nárok na rodinné dávky pod podmienkou, že ich rodinní príslušníci majú s nimi spoločné legálne bydlisko v členskom štáte, v ktorom sú títo pracovníci zamestnaní. Na základe tohto rozhodnutia by nemal vzniknúť žiadny nárok na rodinné dávky, pokiaľ ide o ich rodinných príslušníkov s bydliskom v inom štáte, napr. v Maroku.(6) Nariadením Rady (ES) č. 859/2003 [2] sa rozšírili ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (ES) č. 859/2003 sa už vzťahuje na zásadu sčítania dôb poistenia získaných marockými pracovníkmi v rôznych členských štátoch, pokiaľ ide o nárok na určité dávky, ako sa uvádza v článku 65 ods. 2 dohody.(7) Mohlo by byť potrebné ustanoviť osobitné ustanovenia, ktoré zodpovedajú osobitnému charakteru marockých právnych predpisov, aby sa tak uľahčilo uplatňovanie pravidiel koordinácie.(8) S cieľom zabezpečiť hladké fungovanie koordinácie systémov sociálneho zabezpečenia členských štátov a Maroka je potrebné zaviesť osobitné ustanovenia o spolupráci medzi členskými štátmi a Marokom, ako aj medzi dotknutou osobou a inštitúciou v príslušnom štáte.(9) Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia práva nestratili,PRIJALA TOTO ROZHODNUTIE:ČASŤ IVŠEOBECNÉ USTANOVENIAČlánok 1Vymedzenie pojmov1. Na účely tohto rozhodnutia:a) "dohoda" je Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej;b) "nariadenie" je nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia [3], ako sa uplatňuje v členských štátoch Európskej únie;c) "vykonávacie nariadenie" je nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia [4];d) "členský štát" je členský štát Európskej únie;e) "pracovník" je:i) na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;ii) na účely právnych predpisov Maroka osoba vykonávajúca činnosť ako zamestnanec v zmysle týchto právnych predpisov;f) "rodinný príslušník" je:i) na účely právnych predpisov členského štátu rodinný príslušník v zmysle článku 1 písm. i) nariadenia;ii) na účely právnych predpisov Maroka rodinný príslušník v zmysle týchto právnych predpisov;g) "právne predpisy" sú:i) vo vzťahu k členským štátom právne predpisy v zmysle článku 1 písm. l) nariadenia;ii) vo vzťahu k Maroku príslušné relevantné právne predpisy uplatniteľné v Maroku;h) "dávky" sú:i) vo vzťahu k členským štátom dávky v zmysle článku 3 nariadenia;ii) vo vzťahu k Maroku príslušné dávky uplatňované v Maroku;i) "prenosné dávky" sú:i) vo vzťahu k členským štátom:- starobné dôchodky,- pozostalostné dôchodky,- dávky v súvislosti s pracovnými úrazmi a chorobami z povolania,- invalidné dôchodky súvisiace s pracovnými úrazmi a chorobami z povolaniav zmysle nariadenia s výnimkou osobitných nepríspevkových peňažných dávok, ako sa ustanovujú v prílohe X k nariadeniu;ii) vo vzťahu k Maroku príslušné dávky ustanovené na základe marockých právnych predpisov s výnimkou osobitných nepríspevkových peňažných dávok, ako sa ustanovujú v prílohe I k tomuto rozhodnutiu.2. Ostatné pojmy používané v tomto rozhodnutí majú význam stanovený:a) vo vzťahu k členským štátom v nariadení a vykonávacom nariadení;b) vo vzťahu k Maroku v príslušných právnych predpisoch uplatniteľných v Maroku.Článok 2Osoby, na ktoré sa toto rozhodnutie uplatňujeToto rozhodnutie sa uplatňuje na:a) pracovníkov, ktorí sú štátnymi príslušníkmi Maroka a ktorí sú alebo boli legálne zamestnaní na území členského štátu a na ktorých sa vzťahujú alebo vzťahovali právne predpisy jedného alebo viacerých členských štátov, a na ich pozostalých;b) rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v členskom štáte;c) pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Maroka a na ktorých sa vzťahujú alebo vzťahovali právne predpisy Maroka, a na ich pozostalých ad) rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v Maroku.Článok 3Rovnosť zaobchádzania1. S pracovníkmi, ktorí sú štátnymi príslušníkmi Maroka a sú legálne zamestnaní v členskom štáte, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi členských štátov, na ktorých území sú zamestnaní.2. S pracovníkmi, ktorí sú štátnymi príslušníkmi členského štátu a sú legálne zamestnaní v Maroku, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi Maroka.ČASŤ IIVZŤAHY MEDZI ČLENSKÝMI ŠTÁTMI A MAROKOMČlánok 4Upustenie od podmienok bydliska1. Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu ani odobratiu na základe skutočnosti, že poberateľ má bydlisko:i) na účely dávky podľa právnych predpisov členského štátu na území Maroka aleboii) na účely dávky podľa marockých právnych predpisov na území členského štátu.2. Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, keď títo rodinní príslušníci majú bydlisko na území Maroka.3. Rodinní príslušníci pracovníka uvedeného v článku 2 písm. d) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom Maroka, keď títo rodinní príslušníci majú bydlisko na území členského štátu.ČASŤ IIIRÔZNE USTANOVENIAČlánok 5Spolupráca1. Členské štáty a Maroko sa vzájomne informujú o všetkých zmenách v ich právnych predpisoch, ktoré môžu ovplyvniť vykonávanie tohto rozhodnutia.2. Na účely tohto rozhodnutia si orgány a inštitúcie členských štátov a Maroka poskytnú svoje služby a konajú tak, ako keby vykonávali svoje vlastné právne predpisy. Správna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Maroka sa však môžu dohodnúť na náhrade určitých výdavkov.3. Orgány a inštitúcie členských štátov a Maroka môžu na účely tohto rozhodnutia komunikovať medzi sebou a s dotknutými osobami alebo ich zástupcami priamo.4. Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať s cieľom zabezpečiť riadne vykonávanie tohto rozhodnutia.5. Dotknuté osoby musia čo najskôr informovať inštitúcie príslušného členského štátu alebo Maroka, ak je príslušným štátom Maroko, a členského štátu bydliska alebo Maroka, ak je štátom bydliska Maroko, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.6. Nedodržanie povinnosti informovať uvedenej v odseku 5 môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné s opatreniami uplatniteľnými na podobné situácie podľa domáceho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú týmto rozhodnutím.7. Členské štáty a Maroko môžu stanoviť vnútroštátne ustanovenia, ktorými sa ustanovia podmienky overovania nárokov na dávky tak, aby sa zohľadnila skutočnosť, že príjemcovia majú miesto pobytu alebo bydliska mimo územia štátu, v ktorom sa nachádza dlžnícka inštitúcia. Tieto ustanovenia musia byť primerané, bez akejkoľvek diskriminácie na základe štátnej príslušnosti a v súlade so zásadami tohto rozhodnutia. Tieto ustanovenia sa oznámia asociačnej rade.Článok 6Administratívne overovanie a lekárske vyšetrenia1. Tento článok sa uplatňuje na osoby uvedené v článku 2 a poberajúce prenosné dávky uvedené v článku 1 ods. 1 písm. i), ako aj na inštitúcie poverené vykonávaním tohto rozhodnutia.2. Ak poberateľ alebo žiadateľ dávok alebo jeho rodinný príslušník má miesto pobytu alebo bydlisko na území členského štátu a dlžnícka inštitúcia sa nachádza v Maroku alebo ak poberateľ alebo žiadateľ dávok alebo jeho rodinný príslušník má miesto pobytu alebo bydlisko v Maroku a dlžnícka inštitúcia sa nachádza v členskom štáte, lekárske vyšetrenie na žiadosť tejto dlžníckej inštitúcie vykoná inštitúcia miesta pobytu alebo bydliska poberateľa v súlade s postupmi ustanovenými v právnych predpisoch, ktoré táto inštitúcia uplatňuje.Dlžnícka inštitúcia oznámi inštitúcii miesta pobytu alebo bydliska akékoľvek prípadné osobitné požiadavky, ktoré sa majú splniť, a otázky, na ktoré sa má lekárske vyšetrenie zamerať.Inštitúcia miesta pobytu alebo bydliska zašle správu dlžníckej inštitúcii, ktorá si lekárske vyšetrenie vyžiadala.Dlžnícka inštitúcia má vyhradené právo nechať poberateľa vyšetriť lekárom, ktorého si sama vyberie, buď na území miesta pobytu alebo bydliska poberateľa alebo žiadateľa o dávky, alebo v krajine, kde sa dlžnícka inštitúcia nachádza. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.3. Ak má poberateľ alebo žiadateľ dávok alebo jeho rodinný príslušník miesto pobytu alebo bydliska na území členského štátu a dlžnícka inštitúcia sa nachádza v Maroku alebo ak má miesto pobytu alebo bydliska na území Maroka a dlžnícka inštitúcia sa nachádza v členskom štáte, administratívne overenie na žiadosť dlžníckej inštitúcie vykoná inštitúcia miesta pobytu alebo bydliska poberateľa.Inštitúcia miesta pobytu alebo bydliska zašle správu dlžníckej inštitúcii, ktorá si administratívne overenie vyžiadala.Dlžnícka inštitúcia má vyhradené právo dať situáciu poberateľa preskúmať odborníkovi, ktorého si sama vyberie. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.4. Jeden alebo viac členských štátov a Maroko sa môžu potom, ako informujú asociačnú radu, dohodnúť na ďalších správnych ustanoveniach.5. Odchylne od zásady bezplatnej vzájomnej správnej pomoci stanovenej v článku 5 ods. 2 tohto rozhodnutia dlžnícka inštitúcia, ktorá požadovala vykonanie overenia, nahradí skutočnú sumu výdavkov na overenie uvedené v odsekoch 2 a 3 tohto článku inštitúcii, ktorá bola o vykonanie overenia požiadaná.Článok 7Uplatňovanie článku 90 dohodyČlánok 90 dohody sa uplatňuje v prípade, že sa jedna zo strán domnieva, že druhá strana nedodržiava záväzky uvedené v článkoch 5 a 6.Článok 8Osobitné ustanovenia na uplatňovanie právnych predpisov MarokaAsociačná rada môže podľa potreby stanoviť osobitné ustanovenia na uplatňovanie právnych predpisov Maroka v prílohe II.Článok 9Správne postupy vyplývajúce z existujúcich dvojstranných dohôdSprávne postupy ustanovené v existujúcich dvojstranných dohodách medzi členským štátom a Marokom sa môžu naďalej uplatňovať, ak nemajú negatívny vplyv na práva alebo povinnosti dotknutých osôb podľa tohto rozhodnutia.Článok 10Dohody, ktorými sa dopĺňajú postupy na vykonávanie tohto rozhodnutiaJeden alebo viac členských štátov a Maroko môžu uzavrieť dohody vytvorené na doplnenie správnych postupov na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.ČASŤ IVPRECHODNÉ A ZÁVEREČNÉ USTANOVENIAČlánok 11Prechodné ustanovenia1. Podľa tohto rozhodnutia nevznikajú žiadne nároky za obdobie pred dátumom nadobudnutia účinnosti tohto rozhodnutia.2. S výhradou odseku 1 sa nadobúda nárok podľa tohto rozhodnutia, a to aj vtedy, ak sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.3. Každá dávka, ktorá nebola poskytnutá alebo ktorá bola odňatá z dôvodu štátnej príslušnosti alebo miesta bydliska dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia za predpokladu, že nároky, na základe ktorých sa dávky predtým poskytovali, neboli vyrovnané paušálnou platbou.4. Ak sa žiadosť uvedená v odseku 3 predloží do dvoch rokov od nadobudnutia účinnosti tohto rozhodnutia, nároky získané v súlade s týmto rozhodnutím sú účinné odo dňa nadobudnutia účinnosti tohto rozhodnutia a voči dotknutým osobám sa nesmú uplatniť právne predpisy členského štátu alebo Maroka súvisiace s prepadnutím alebo obmedzením nárokov.5. Ak sa žiadosť uvedená v odseku 3 predloží po uplynutí dvojročnej lehoty od dátumu nadobudnutia účinnosti tohto rozhodnutia, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia právnych predpisov členského štátu alebo Maroka.Článok 12Prílohy k tomuto rozhodnutiu1. Prílohy k tomuto rozhodnutiu tvoria jeho neoddeliteľnú súčasť.2. Na žiadosť Maroka sa prílohy môžu zmeniť a doplniť rozhodnutím asociačnej rady.Článok 13Nadobudnutie účinnostiToto rozhodnutie nadobúda účinnosť prvým dňom prvého mesiaca po dni jeho uverejnenia v Úradnom vestníku Európskej únie.V …Za asociačnú radupredseda[1] Ú. v. ES L 70, 18.3.2000, s. 2.[2] Ú. v. EÚ L 124, 20.5.2003, s. 1.[3] Ú. v. EÚ L 166, 30.4.2004, s. 1.[4] Ú. v. EÚ L 284, 30.10.2009, s. 1.--------------------------------------------------PRÍLOHA IZOZNAM MAROCKÝCH OSOBITNÝCH NEPRÍSPEVKOVÝCH PEŇAŽNÝCH DÁVOK…--------------------------------------------------PRÍLOHA IIOSOBITNÉ USTANOVENIA NA UPLATŇOVANIE PRÁVNYCH PREDPISOV MAROKA…--------------------------------------------------


				|

		52012PC0766

			Návrh ROZHODNUTIE RADY ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty /* COM/2012/0766 final - 2012/0355 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 ods. 1 smernice Rady 2006/112/ES
z 28. novembra 2006 o spoločnom systéme dane z pridanej hodnoty (ďalej len
„smernica o DPH“) Rada môže jednomyseľne na návrh Komisie oprávniť ktorýkoľvek
členský štát, aby zaviedol osobitné opatrenia odchyľujúce sa od tejto smernice
na zjednodušenie výberu DPH alebo na zamedzenie určitým daňovým únikom alebo
vyhýbaniu sa dani.
Holandské kráľovstvo (ďalej len „Holandsko“) v
listoch, ktoré Komisia zaevidovala 12. júla 2012 a 4. októbra 2012,
požiadalo o povolenie uplatňovať opatrenie odchyľujúce sa od článku 193
smernice o DPH. Komisia v súlade s článkom 395 ods. 2 smernice o DPH
informovala o žiadosti Holandska ostatné členské štáty listom zo 17. októbra
2012. Listom z 19. októbra 2012 oznámila Holandsku, že má všetky informácie,
ktoré považuje za potrebné na posúdenie žiadosti.
Všeobecný kontext
Všeobecným pravidlom je, že osoba povinná
zaplatiť daň z pridanej hodnoty daňovým orgánom podľa článku 193 smernice
o DPH je zdaniteľná osoba, ktorá dodáva tovar. Cieľom odchýlky,
o ktorú žiada Holandsko, je preniesť túto povinnosť na zdaniteľnú osobu,
ktorej sa tovar dodáva, avšak len za určitých podmienok a výlučne v prípade
určitých výrobkov, najmä mobilných telefónov a zariadení s integrovaným
obvodom, hracích konzol a osobných počítačov na mobilné použitie.
Podľa Holandska sa celý rad podnikov v týchto
obchodných odvetviach dopúšťa daňových únikov tým, že pri predaji výrobkov
neodvádzajú DPH daňovým orgánom. Ich zákazníci, pokiaľ sú zdaniteľné osoby
s právom na odpočítanie dane a pokiaľ dostali platnú faktúru, majú
však nárok na odpočítanie dane. V najagresívnejšej podobe takéhoto
daňového úniku sa rovnaký tovar dodáva niekoľkokrát prostredníctvom „kolotočového
systému“ bez zaplatenia DPH daňovým orgánom. Ak by sa v týchto prípadoch osoba,
ktorej sa tovar dodáva, určí ako osoba povinná zaplatiť DPH, prostredníctvom
navrhovanej odchýlky by sa odstránila príležitosť na páchanie tejto formy
daňového úniku.
Tá časť žiadanej odchýlky, ktorá sa
týka mobilných telefónov a zariadení s integrovaným obvodom, je veľmi
podobná odchýlke, ktorú Rada povolila Rakúsku, Nemecku, Taliansku
a Spojenému kráľovstvu prostredníctvom svojho vykonávacieho rozhodnutia 2010/710/EÚ
z 22. novembra 2010. Na základe vyšetrovania holandskej Daňovej informačnej a
vyšetrovacej služby [Fiscale Inlichtingen- en Opsporingsdienst (FIOD)]
Holandsko takisto zaznamenalo presun podvodov do oblasti hracích konzol,
laptopov a tabletov a požiadalo, aby sa tieto výrobky zahrnuli do povolenia
odchýlky. Prah v dostatočnej výške 10 000 EUR by mal vylúčiť presun podvodov do
maloobchodnej sféry.
Holandsko však zároveň uznáva skutočnosť, že
jednotlivé odchýlky, ktorých rozsah by sa stále rozširoval, nemôžu predstavovať
uspokojivé dlhodobé riešenie podvodných javov v celej EÚ. Preto súhlasí s
tým, že odchýlka sa bude uplatňovať len počas krátkeho obdobia a jej
platnosť uplynie zároveň s platnosťou uvedenej odchýlky, teda 31. decembra
2013, s cieľom umožniť v budúcnosti alternatívnu a harmonizovanejšiu
politiku v oblasti boja proti podvodom s DPH.
V tejto súvislosti je potrebné odkázať na
návrh Komisie (KOM(2009) 511) s cieľom zmeniť a doplniť smernicu
o DPH tak, aby všetky členské štáty, ktoré prejavia záujem, mohli uplatňovať
presne zamerané prenesenie daňovej povinnosti pri určitých druhoch tovaru
a služieb citlivých z hľadiska podvodu bez toho, aby museli žiadať o
odchýlku. Tento návrh bol čiastočne prijatý prostredníctvom smernice Rady 2010/23/EÚ
zo 16. marca 2010, v ktorej je však povolenie preniesť daňovú povinnosť
obmedzené na emisné kvóty skleníkových plynov. Rada sa prostredníctvom
vyhlásenia do svojej zápisnice zaviazala pokračovať v diskusiách
o ďalších častiach návrhu.
Komisia zastáva názor, že jediné opatrenie,
ktoré môže byť efektívne na úrovni EÚ v tejto oblasti je prijatie
predmetného návrhu, a nie čiastková koncepcia založená na jednotlivých
odchýlkach, ktoré nemusia mať len zanedbateľný vplyv na iné členské štáty.
Komisia preto vyzýva Radu, aby urýchlene obnovila rokovania o tejto otázke.
V kombinácii návrhom o mechanizme rýchlej
reakcie (COM(2012) 428) by sa potom dospelo ku krátkodobému aj dlhodobému
riešeniu podvodov v oblasti DPH typu „chýbajúci“ obchodník.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
Konzultácie so zainteresovanými stranami
Neuplatňuje sa.
Posúdenie vplyvu
Cieľom návrhu rozhodnutia je bojovať proti
únikom DPH, a malo by teda mať prípadný pozitívny vplyv na príjmy
z DHP.
Tieto opatrenia však budú mať dosah na obchod
do takej miery, do akej sa budú tieto úpravy líšiť od úprav, ktoré sa uplatňujú
na bežné dodávky tovaru. Skomplikuje to účtovníctvo pre tie podniky, ktoré sa
neobchodujú výlučne s tovarom, ktorý je predmetom tejto odchýlky. Aj plánované
kontrolné mechanizmy budú v príslušnom obchodnom sektore predstavovať dodatočné
povinnosti. Preto je jasné, že táto odchýlka nespĺňa podmienku testu
zjednodušenia stanoveného podľa článku 395 a týka sa len predchádzania
daňovým únikom.
3.           PRÁVNE PRVKY NÁVRHU
Zhrnutie navrhovaného opatrenia
Oprávnenie pre Holandsko uplatňovať opatrenie
odchyľujúce sa od článku 193 smernice o DPH, pokiaľ ide o využívanie
mechanizmu prenesenia daňovej povinnosti pri vnútroštátnych dodávkach určitého
tovaru.
4.           VPLYV NA ROZPOČET
Návrh nemá žiadny negatívny vplyv na rozpočet
EÚ.
5.           NEPOVINNÉ PRVKY
Návrh obsahuje doložku o ukončení platnosti.
2012/0355 (NLE)
Návrh
ROZHODNUTIE RADY
ktorým sa Holandskému kráľovstvu povoľuje
uplatňovať opatrenie odchyľujúce sa od článku 193 smernice 2006/112/ES o spoločnom
systéme dane z pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní Európskej
únie,
so zreteľom na smernicu Rady 2006/112/ES z 28.
novembra 2006 o spoločnom systéme dane z pridanej hodnoty[1], a najmä na jej článok 395 ods.
1,
so zreteľom na návrh Európskej komisie,
keďže:
(1)       Holandsko v listoch, ktoré
Komisia zaevidovala 12. júla 2012 a 4. októbra 2012, požiadalo
o oprávnenie zaviesť osobitné opatrenie odchyľujúce sa od článku 193
smernice 2006/112/ES v súvislosti s osobou povinnou zaplatiť daň
z pridanej hodnoty (ďalej len DPH).
(2)       Komisia v súlade s článkom 395
ods. 2 smernice 2006/112/ES informovala listom zo 17. októbra 2012 o tejto
žiadosti Holandska ostatné členské štáty. Listom z 19. októbra 2012 oznámila
Holandsku, že má všetky informácie, ktoré považuje za potrebné na posúdenie
predmetnej žiadosti.
(3)       V článku 193 smernice 2006/112/ES
sa stanovuje všeobecné pravidlo, podľa ktorého je zdaniteľná osoba, ktorá
dodáva tovar alebo poskytuje služby, povinná odvádzať daňovým orgánom DPH.
Účelom odchýlky, o ktorú Holandsko žiada, je za určitých okolností
preniesť zodpovednosť zaplatiť DPH za určité výrobky, konkrétne mobilné
telefóny, zariadenia s integrovanými obvodmi, hracie konzoly a osobné počítače
na mobilné použitie, na príjemcov dodávok tohto tovaru.
(4)       Podľa holandských informácií
celý rad obchodníkov s týmito komoditami vyvíja podvodné činnosti, pri
ktorých tieto výrobky predávajú bez toho, aby daňovým orgánom platili DPH. Ich
zákazníci však majú právo na odpočítanie dane, pretože dostali platnú faktúru.
V najagresívnejších podobách tohto daňového podvodu sa rovnaký tovar dodáva
niekoľkokrát prostredníctvom „kolotočového systému“ bez zaplatenia DPH daňovým
orgánom. Holandská informačná služba v tejto súvislosti zaznamenala presun
podvodov z mobilných telefónov a zariadení s integrovanými
obvodmi na hracie konzoly a osobné počítače na mobilné použitie. Osoba,
ktorej sa tovar dodáva, by sa na základe tejto odchýlky v takýchto prípadoch
určila za osobu povinnú zaplatiť DPH, čím by sa odstránila príležitosť páchania
tejto formy daňového úniku.
(5)       Holandsko s cieľom
zabezpečiť účinné fungovanie odchýlky a zabránenie presunu daňových únikov na
maloobchodnú úroveň alebo na iné výrobky zavedie vhodné kontrolné a oznamovacie
povinnosti. Navyše by minimálny prah mal pomôcť znížiť riziko presunu podvodu
na maloobchodnú úroveň.
(6)       Povolenie je platné len na
veľmi krátke obdobie, pretože ostávajú otvorené otázky, predovšetkým vzhľadom
na možný vplyv mechanizmu prenesenia daňovej povinnosti na fungovanie systému
DPH v členských štátoch, ktoré ho uplatňujú, alebo v iných členských štátoch.
Dátum skončenia platnosti je rovnaký ako dátum skončenia platnosti podobných
odchýlok povolených vzhľadom na mobilné telefóny a zariadenia
s integrovaným obvodom, s cieľom umožniť vypracovanie dokonalejších
a harmonizovanejších politík boja proti podvodu v budúcnosti.
(7)       Odchýlka nebude mať negatívny
vplyv na vlastné zdroje Únie z DPH,
PRIJALA TOTO ROZHODNUTIE:
Článok 1
Odchylne od článku 193 smernice 2006/112/ES sa
Holandsku povoľuje určiť ako osobu povinnú zaplatiť DPH zdaniteľnú osobu,
ktorej sa dodáva tento tovar:
a).......... mobilné telefóny, ktoré sú vyrobené
alebo prispôsobené na použitie v spojení s licencovanou sieťou a
fungujú na stanovených frekvenciách, bez ohľadu na to, či majú, alebo nemajú
iné využitie;
b).......... integrované obvody, ako sú
mikroprocesory a centrálne spracovateľské jednotky, v stave pred zabudovaním do
výrobkov pre konečného používateľa;
c).......... hracie konzoly, ktoré sú na základe
svojich objektívnych vlastností a hlavných funkcií určené na hranie videohier a iných
počítačových hier, bez ohľadu na to, či majú, alebo nemajú iné využitie;
d).......... laptopy a tablety.
Táto odchýlka sa uplatňuje v súvislosti s
dodávkami tovaru, pri ktorých sa zdaniteľná suma rovná 10 000 EUR
alebo je vyššia ako 10 000 EUR.
Článok 2
Odchýlka stanovená v článku 1 je podmienená
tým, že Holandsko zavedie vhodné a účinné kontrolné a oznamovacie povinnosti
pre zdaniteľné osoby, ktoré dodávajú tovar, na ktorý sa v súlade s týmto
rozhodnutím vzťahuje režim prenesenia daňovej povinnosti.
Článok 3
Toto rozhodnutie nadobúda účinnosť dňom jeho
oznámenia.
Toto rozhodnutie stráca účinnosť dňom
nadobudnutia účinnosti predpisov Únie umožňujúcich všetkým členským štátom
prijať takéto opatrenia, ktoré sa odchyľujú od článku 193 smernice 2006/112/ES,
najneskôr však 31. decembra 2013.
Článok 4
Toto rozhodnutie je určené Holandskému
kráľovstvu.
V Bruseli
                                                                       Za
Radu
                                                                       predseda
[1]               Ú. v. EÚ L 347, 11.12.2006, s. 1.


Dôležité právne oznámenie

|

52004PC0854

Návrh rozhodnutie Rady ktorým sa mení a dopĺňa rozhodnutie 2000/256/ES, ktorým sa Holandské kráľovstvo splnomocňuje na uplatňovanie opatrenia ustanovujúceho výnimku z článku 11 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu  /* KOM/2004/0854 v konečnom znení */

	Brusel, 06.01.2005KOM(2004) 854 v konečnom zneníNávrhROZHODNUTIE RADYktorým sa mení a dopĺňa rozhodnutie 2000/256/ES, ktorým sa Holandské kráľovstvo splnomocňuje na uplatňovanie opatrenia ustanovujúceho výnimku z článku 11 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratu(PREDLOžENÁ KOMISIOU)ODÔVODNENIEPodľa článku 27 ods. 1 šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu - Spoločný systém dane z pridanej hodnoty: jednotný základ jej stanovenia[1]-, Rada, konajúc jednomyseľne na návrh Komisie, môže splnomocniť ktorýkoľvek členský štát, aby zaviedol alebo predĺžil osobitné opatrenia, ktorými sa ustanoví výnimka z tejto smernice, s cieľom zjednodušiť postup pri vyrubovaní dane alebo zabrániť určitým druhom daňových únikov, alebo vyhýbaniu sa daňovým povinnostiam.Takéto splnomocnenia sa všeobecne udeľujú na časovo obmedzené obdobie, aby sa mohlo po niekoľkých rokoch posúdiť, či sú osobitné opatrenia primerané a účinné.Rozhodnutie Rady 2000/256/ES[2] splnomocnilo Holandské kráľovstvo, odlišne od článku 11 časť A ods. 1 písm. a), na začlenenie hodnoty akéhokoľvek zlata, ktoré dodávateľ použil a príjemca poskytol, do zdaniteľného základu dodávky tovaru alebo poskytovania služieb v prípade, že dodávka zlata príjemcovi bola oslobodená v súlade s ustanoveniami smernice 98/80/ES[3].Táto výnimka umožnila Holandsku čeliť zníženiu zdaniteľného základu pri určitých transakciách v sektore klenotníctva, pri ktorých poskytuje klient klenotníkovi zlato, ktoré získal „na investičné účely“ a ktoré je tak oslobodené od DPH s tým cieľom, aby klenotník dodal tovar (napr. dodal diamant vsadený do zlata) alebo poskytol službu (napr. roztavením zlata do prsteňa).Listom doručeným na Generálny sekretariát Komisie 8. septembra 2004 požiadala holandská vláda o predĺženie platnosti rozhodnutia 2000/256/ES, ktorým sa Holandsko splnomocňuje na uplatňovanie osobitného daňového opatrenia týkajúceho sa zdaniteľného základu určitých dodávok tovaru a služieb, ktoré zahŕňajú spracovanie zlata.V súlade s článkom 27 ods. 2 šiestej smernice informovala Komisia listom z 22. novembra 2004 ostatné členské štáty o žiadosti Holandského kráľovstva a listom z 24. novembra 2004 oznámila Holandskému kráľovstvu, že má k dispozícii všetky informácie, ktoré považuje za nevyhnutné na posúdenie žiadosti.Komisia uznáva, že táto výnimka čelí zneužívaniu v systéme DPH. Taktiež uvádza, že iné dva členské štáty získali podobné výnimky. Komisia už začala s prácou na racionalizácii výnimiek podľa článku 27 a tieto výnimky je možné zahrnúť do týchto prác. Táto žiadosť by sa mala preto schváliť a výnimka by sa mala predĺžiť až do nadobudnutia účinnosti smernice o racionalizácii výnimiek podľa článku 27, ktoré v súčasnosti čelia týmto druhom vyhýbania sa DPH v súvislosti s oslobodením pre investičné zlato, avšak najdlhšie do 31. decembra 2009.NávrhROZHODNUTIE RADYktorým sa mení a dopĺňa rozhodnutie 2000/256/ES, ktorým sa Holandské kráľovstvo splnomocňuje na uplatňovanie opatrenia ustanovujúceho výnimku z článku 11 šiestej smernice Rady 77/388/EHS o zosúladení právnych predpisov členských štátov týkajúcich sa daní z obratuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - Spoločný systém dane z pridanej hodnoty: jednotný základ jej stanovenia[4], najmä na jej článok 27 ods. 1,so zreteľom na návrh Komisie[5],keďže:Rozhodnutie Rady 2000/256/ES[6] splnomocnilo Holandské kráľovstvo, odlišne od článku 11 časť A ods. 1 písm. a) smernice 77/388/EHS, na začlenenie hodnoty akéhokoľvek zlata, ktoré dodávateľ použil a príjemca poskytol, do zdaniteľného základu dodávky tovaru alebo poskytovania služieb v prípade, že dodávka zlata príjemcovi bola oslobodená v súlade s článkom 26b smernice 77/388/ES.Cieľom tejto výnimky bolo vyhnúť sa zneužívaniu oslobodenia pre investičné zlato, a tak zabrániť určitým druhom daňových únikov alebo obchádzaní.Listom doručeným na Generálny sekretariát Komisie 8. septembra 2004 požiadala holandská vláda o predĺženie rozhodnutia 2000/256/ES, ktorého platnosť sa skončí 31. decembra 2004.V súlade s článkom 27 ods. 2 smernice 77/388/EHS informovala Komisia ostatné členské štáty listom z 22. novembra 2004 o žiadosti predloženej Holandským kráľovstvom. Listom z 24. novembra 2004 oznámila Komisia Holandskému kráľovstvu, že má k dispozícii všetky informácie, ktoré považuje za nevyhnutné na posúdenie žiadosti.Podľa holandských orgánov bola výnimka povolená rozhodnutím 2000/256/ES účinná pri dosahovaní uvedených cieľov.Výnimky podľa článku 27 smernice 77/388/EHS, ktoré čelia vyhýbaniu sa DPH v súvislosti s oslobodením pre investičné zlato, je možné zahrnúť do budúceho návrhu smernice o racionalizácii niektorých výnimiek podľa tohto článku.Je preto potrebné predĺžiť platnosť výnimky udelenej podľa rozhodnutia 2000/256/ES až do nadobudnutia účinnosti smernice o racionalizácii výnimiek podľa článku 27 smernice 77/388/EHS, ktorý sa vzťahuje na vyhýbanie sa dani z pridanej hodnoty v súvislosti s oslobodením pre investičné zlato, alebo do 31. decembra 2009, podľa toho, ktorý prípad nastane skôr.Výnimka nebude mať žiaden nepriaznivý vplyv na vlastné zdroje Spoločenstva pochádzajúce z dane z pridanej hodnoty,PRIJALA TOTO ROZHODNUTIE:Článok 1Článok 2 rozhodnutia 2000/256/EHS sa nahrádza takto:„Článok 2Platnosť splnomocnenia udeleného podľa článku 1 sa skončí v deň nadobudnutia účinnosti smernice o racionalizácii výnimiek podľa článku 27 smernice 77/388/EHS, ktoré čelia vyhýbaniu sa dani z pridanej hodnoty v súvislosti s oslobodením pre investičné zlato, alebo 31. decembra 2009, podľa toho, ktorý prípad nastane skôr.“Článok 2Toto rozhodnutie je určené Holandskému kráľovstvu.V BruseliZa Radupredseda [1] Ú. v. ES L 145, 13.6.1977, s. 1. Smernica naposledy zmenená a doplnená smernicou 2004/66/ES (Ú. v. EÚ L 168, 1.5.2004, s. 35).[2] Ú. v. ES L 79, 30.3.2000, s. 36.[3] Ú. v. ES L 281, 17.10.1998, s. 31.[4] Ú. v. ES L 145, 13.6.1977, s. 1. Smernica naposledy zmenená a doplnená smernicou 2004/66/ES (Ú. v. EÚ L 168, 1.5.2004, s. 35).[5] Ú. v. EÚ C […], […], s. […].[6] Ú. v. ES L 79, 30.3.2000, s. 36.


               EURÓPSKA KOMISIA
            V Bruseli15. 2. 2016
            COM(2016) 71 final
            2016/0043(NLE)
            Návrh
            ROZHODNUTIE RADY
            o usmerneniach politík zamestnanosti členských štátov

               DÔVODOVÁ SPRÁVA

               1.KONTEXT NÁVRHU

               V Zmluve o fungovaní Európskej únie sa stanovuje, že členské štáty majú považovať svoje hospodárske politiky a podporu zamestnanosti za vec spoločného záujmu a koordinovať ich v rámci Rady. V dvoch osobitných článkoch zmluvy sa stanovuje, že Rada má prijať hlavné smery hospodárskych politík (článok 121) a usmernenia zamestnanosti (článok 148), pričom usmernenia musia byť zlučiteľné s uvedenými hlavnými smermi. Vzhľadom na tento právny základ sa smery hospodárskych politík a usmernenia zamestnanosti predkladajú ako dva odlišné, ale vnútorne prepojené, právne nástroje:

               –odporúčanie Rady o hlavných smeroch hospodárskych politík členských štátov a Únie – časť I integrovaných usmernení stratégie Európa 2020,

               –rozhodnutie Rady o usmerneniach politík zamestnanosti členských štátov – časť II integrovaných usmernení stratégie Európa 2020.

               Tieto hlavné smery a usmernenia vykonávané uvedenými právnymi nástrojmi spolu tvoria integrované usmernenia na vykonávanie stratégie Európa 2020. Usmernenia zamestnanosti boli prijaté 5. októbra 2015 a podľa rozhodnutia o ich prijatí by sa nimi mala upriamiť pozornosť na vykonávanie politiky.

               Celkové ciele a priority vyjadrené v usmerneniach politík zamestnanosti zostávajú v platnosti. Podľa článku 148 ods. 2 sa musí ich platnosť na rok 2016 potvrdiť rozhodnutím Rady po porade s Európskym parlamentom, Hospodárskym a sociálnym výborom, Výborom regiónov a Výborom pre zamestnanosť.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Neuvádza sa.

               3.PRÁVNE PRVKY NÁVRHU

               Ú. v. EÚ L 268, 15.10.2015, s. 28.

               2016/0043 (NLE)

               Návrh

               ROZHODNUTIE RADY

               o usmerneniach politík zamestnanosti členských štátov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 148 ods. 2,

               so zreteľom na návrh Európskej komisie,

               so zreteľom na stanovisko Európskeho parlamentu
                  1
               ,

               so zreteľom na stanovisko Výboru pre zamestnanosť,

               so zreteľom na stanovisko Európskeho hospodárskeho a sociálneho výboru
                  2
               ,

               so zreteľom na stanovisko Výboru regiónov
                  3
               ,

               keďže:

               (1)V článku 145 Zmluvy o fungovaní Európskej únie (ZFEÚ) sa stanovuje, že členské štáty a Únia pracujú na rozvoji koordinovanej stratégie zamestnanosti, a najmä na podpore kvalifikovanej, vyškolenej a pružnej pracovnej sily a na pracovných trhoch reagujúcich na podmienky hospodárskych zmien so zreteľom na dosiahnutie cieľov vymedzených v článku 3 Zmluvy o Európskej únii (ZEÚ).

               (2)Komisiou navrhnutá stratégia Európa 2020 umožní Únii nasmerovať svoje hospodárstvo smerom k inteligentnému, udržateľnému a inkluzívnemu rastu, ktorý bude sprevádzať vysoká miera zamestnanosti, produktivity a sociálnej súdržnosti. Päť hlavných cieľov, ktoré sú uvedené v rámci príslušných usmernení, predstavuje spoločné ciele, ktorými sa riadia opatrenia členských štátov, a zohľadňuje ich príslušné východiskové situácie a vnútroštátne okolnosti, ako aj situáciu a okolnosti v Únii. Európska stratégia zamestnanosti má vedúcu úlohu pri plnení cieľov novej stratégie v oblasti zamestnanosti a pracovného trhu.

               (3)Integrované usmernenia sú v súlade so závermi Európskej rady. Poskytujú členským štátom presné odporúčania, pokiaľ ide o vymedzenie ich národných programov reforiem a uskutočnenie reforiem, a to vzhľadom na ich vzájomnú závislosť a v súlade s Paktom stability a rastu. Usmernenia zamestnanosti by mali byť základom všetkých odporúčaní pre jednotlivé krajiny, ktoré môže Rada adresovať členským štátom podľa článku 148 ods. 4 ZFEÚ, a to popri odporúčaniach pre jednotlivé krajiny, ktoré sú adresované členským štátom podľa článku 121 ods. 2 ZFEÚ. Usmernenia zamestnanosti by mali byť aj základom vypracovania spoločnej správy o zamestnanosti, ktorú Rada a Komisia každoročne zasielajú Európskej rade.

               (4)Preskúmanie národných programov reforiem členských štátov obsiahnutých v Spoločnej správe o zamestnanosti poukazuje na to, že členské štáty by mali aj naďalej vyvíjať maximálne úsilie na riešenie prioritných oblastí, ako je zvyšovanie účasti na pracovnom trhu a znižovanie štrukturálnej nezamestnanosti, rozvíjanie kvalifikovanej pracovnej sily v súlade s potrebami pracovného trhu a podporovanie kvality pracovných miest a celoživotného vzdelávania, zlepšovanie výkonnosti systémov vzdelávania a odbornej prípravy na všetkých úrovniach a zvyšovanie účasti v terciárnom vzdelávaní, podpora sociálneho začlenenia a boj proti chudobe.

               (5)Členské štáty by pri vykonávaní usmernení zamestnanosti mali preskúmať používanie prostriedkov z Európskeho sociálneho fondu,

               PRIJALA TOTO ROZHODNUTIE:

               Článok 1

               Usmernenia politík zamestnanosti členských štátov, ktoré sú stanovené v prílohe k rozhodnutiu Rady z 5. októbra 2015 o usmerneniach politík zamestnanosti členských štátov
                  4
               , sú naďalej platné aj na rok 2016 a členské štáty ich zohľadňujú vo svojich politikách zamestnanosti.

               Článok 2

               Toto rozhodnutie je určené členským štátom.

               V Bruseli

                     Za Radu

                     predseda

                     (1)
                  Ú. v. EÚ C, , s. .

                     (2)
                  Ú. v. EÚ C, , s. .

                     (3)
                  Ú. v. EÚ C, , s. .

                     (4)
                  Rozhodnutie Rady (EÚ) 2015/1848 z 5. októbra 2015 o usmerneniach politík zamestnanosti členských štátov (Ú. v. EÚ L 268, 15.10.2015, s. 28).